કોલંબોઃ ટીમ ઇન્ડિયાએ શ્રીલંકા વિરુદ્ધ બીજી ટેસ્ટના ચોથા દિવસે અજિંક્ય રહાણે (૧૨૬)ની શાનદાર ઇનિંગ્સની મદદથી બીજી ઇનિંગ્સ આઠ વિકેટે ૩૨૫ રન બનાવી ડિકલેર કરી. ભારતે ત્યાર બાદ પહેલી ઇનિંગ્સમાં મળેલી ૮૭ રનની સરસાઈને જોડતાં યજમાન ટીમ સામે જીતવા માટે ૪૧૩ રનનું વિશાળ લક્ષ્ય મૂક્યું. કેપ્ટન વિરાટ કોહલી દ્વારા ઇનિંગ્સ મોડી ડિકલેર કરવાની રણનીતિ સામે આંગળી ઊઠે એ પહેલાં સ્પિનર આર. અશ્વિને બે વિકેટ ઝડપીને ટીમ ઇન્ડિયાને જીત હાંસલ કરવા તરફ ધકેલી દીધી છે. ગઈ કાલે ચોથા દિવસની રમત બંધ રહી ત્યારે શ્રીલંકાનો સ્કોર બે વિકેટે ૭૨ રન હતો.